CELEX: 31999L0100
Language: el
Date: 1999-12-15 00:00:00
Title: Οδηγία 1999/100/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με το εκπεμπόμενο διοξείδιο του άνθρακα και την κατανάλωση καυσίμων των μηχανοκινήτων οχημάτων (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999L0100

Οδηγία 1999/100/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με το εκπεμπόμενο διοξείδιο του άνθρακα και την κατανάλωση καυσίμων των μηχανοκινήτων οχημάτων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 334 της 28/12/1999 σ. 0036 - 0040

ΟΔΗΓΙΑ 1999/100/ΕΚ ΤΗΣ ΕΠΙΤΡΟΠΗΣτης 15ης Δεκεμβρίου 1999για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με το εκπεμπόμενο διοξείδιο του άνθρακα και την κατανάλωση καυσίμων των μηχανοκινήτων οχημάτων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση τύπου των μηχανοκινήτων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 13 παράγραφος 2,την οδηγία 80/1268/ΕΟΚ του Συμβουλίου, της 16ης Δεκεμβρίου 1980, σχετικά με το εκπεμπόμενο διοξείδιο του άνθρακα και την κατανάλωση καυσίμων των μηχανοκινήτων οχημάτων(3), όπως τροποποιήθηκε τελευταία από την οδηγία 93/116/ΕΚ της Επιτροπής(4), και ιδίως το άρθρο 3,Εκτιμώντας τα ακόλουθα:(1) η οδηγία 80/1268/ΕΟΚ είναι μια από τις επιμέρους οδηγίες της διαδικασίας εγκρίσεως ΕΚ τύπου, η οποία θεσπίζεται δυνάμει της οδηγίας 70/156/ΕΟΚ· κατά συνέπεια, οι διατάξεις της οδηγίας 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές μονάδες των οχημάτων ισχύουν για την παρούσα οδηγία·(2) στην οδηγία 98/69/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με τα μέτρα που πρέπει να ληφθούν εναντίον της ρυπάνσεως του αέρα από τα μηχανοκίνητα οχήματα και με την τροποποίηση της οδηγίας 70/220/ΕΟΚ του Συμβουλίου(5) ο κύκλος δοκιμών τύπου Ι για τη μέτρηση των εκπομπών τροποποιήθηκε με την κατάργηση των αρχικών 40 δευτερολέπτων λειτουργίας του κινητήρα σε νεκρό σημείο· είναι, συνεπώς, απαραίτητο να ευθυγραμμιστεί αναλόγως ο κύκλος δοκιμών για τη μέτρηση των εκπομπών C02 και κατανάλωσης καυσίμων της οδηγίας 80/1268/ΕΟΚ·(3) ενόψει της παρακολούθησης των εκπομπών C02 στο πλαίσιο της στρατηγικής της Ευρωπαϊκής Ένωσης για τη μείωση των εκπομπών CO2 των επιβατικών αυτοκινήτων, είναι σκόπιμο να εισαχθούν στην οδηγία 80/1268/ΕΟΚ νέες τεχνικές απαιτήσεις σχετικά με τη μέτρηση των εκπομπών C02 και της κατανάλωσης καυσίμου για την έγκριση ΕΚ τύπου των οχημάτων που χρησιμοποιούν ως καύσιμο το αέριο (υγραέριο και φυσικό αέριο)· προς το σκοπό αυτό, είναι σκόπιμο να ακολουθούνται οι τεχνικές απαιτήσεις που εγκρίνονται από την οικονομική επιτροπή των Ηνωμένων Εθνών για την Ευρώπη στον κανονισμό αριθ. 101(6)·(4) τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο που έχει συσταθεί δυνάμει της οδηγίας 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα παραρτήματα Ι και ΙΙ της οδηγίας 80/1268/ΕΟΚ τροποποιούνται σύμφωνα με το παράρτημα της παρούσας οδηγίας.Άρθρο 21. Από 1ης Ιανουαρίου 2000 τα κράτη μέλη δεν δύνανται, για λόγους που αφορούν την εκπομπή διοξειδίου του άνθρακας ή την κατανάλωση καυσίμου:- να απορρίπτουν, όσον αφορά οποιονδήποτε δεδομένο τύπο μηχανοκινήτου οχήματος, τη χορήγηση εγκρίσεως ΕΚ τύπου, σύμφωνα με το άρθρο 4, παράγραφος 1 της οδηγίας 70/156/ΕΟΚ, είτε- να απορρίπτουν την χορήγηση εθνικής συγκρίσεως τύπου,- να απαγορεύουν την ταξινόμηση, πώληση ή θέση σε λειτουργία οχημάτων, σύμφωνα με το άρθρο 7 της οδηγίας 70/156/ΕΟΚ,εφόσον τα στοιχεία εκπομπής και κατανάλωσης καθορίζονται σύμφωνα με τις απαιτήσεις της οδηγίας 80/1268/ΕΟΚ, όπως τροποποιείται από την παρούσα οδηγία.2. Από 1ης Ιανουαρίου 2000 για οχήματα της κατηγορίας Μ1 όπως ορίζονται στο παράρτημα ΙΙ τμήμα Α της οδηγίας 70/156/ΕΟΚ - εξαιρουμένων των οχημάτων των οποίων η μέγιστη μάζα υπερβαίνει τα 2500 χιλιόγραμμα - και από 1ης Ιανουαρίου 2001 για οχήματα της κατηγορίας Μ1 των οποίων η μέγιστη μάζα υπερβαίνει τα 2500 χιλιόγραμμα, τα κράτη μέλη:- δεν χορηγούν πλέον έγκριση ΕΚ τύπου σύμφωνα με το άρθρο 4 παράγραφος 1 της οδηγίας 70/156/ΕΟΚ και- απορρίπτουν την χορήγηση εθνικής εγκρίσεως τύπου, εκτός των περιπτώσεων για τις οποίες ισχύουν οι διατάξεις του άρθρου 8 παράγραφος 2 της οδηγίας 70/156/ΕΟΚ,για τύπο οχήματος, εφόσον τα στοιχεία εκπομπής και κατανάλωσης δεν καθορίζονται σύμφωνα με τις απαιτήσεις της οδηγίας 80/1268/ΕΟΚ, όπως τροποποιείται από την παρούσα οδηγία.3. Από 1ης Ιανουαρίου 2001 για οχήματα της κατηγορίας Μ1 όπως ορίζεται στο παράρτημα ΙΙ τμήμα Α της οδηγίας 70/156/ΕΟΚ - εξαιρουμένων των οχημάτων των οποίων η μέγιστη μάζα υπερβαίνει τα 2500 χιλιόγραμμα - και από 1ης Ιανουαρίου 2002 για οχήματα της κατηγορίας Μ1 των οποίων η μέγιστη μάζα υπερβαίνει τα 2500 χιλιόγραμμα, τα κράτη μέλη:- θεωρούν τα πιστοποιητικά συμμόρφωσης τα οποία συνοδεύουν νέα οχήματα σύμφωνα με τις διατάξεις της οδηγίας 70/156/ΕΟΚ ως μη ισχύοντα πλέον για τους σκοπούς του άρθρου 7 παράγραφος 1 της παρούσας οδηγίας και- απορρίπτουν την ταξινόμηση, πώληση και θέση σε λειτουργία νέων οχημάτων, τα οποία δεν συνοδεύονται από πιστοποιητικό συμμόρφωσης σύμφωνα με την οδηγία 70/156/ΕΟΚ, εκτός των περιπτώσεων για τις οποίες ισχύουν οι διατάξεις του άρθρου 8 παράγραφος 2 της οδηγίας 70/156/ΕΟΚ,εφόσον τα στοιχεία εκπομπής και κατανάλωσης δεν καθορίζονται σύμφωνα με τις απαιτήσεις της οδηγίας 80/1268/ΕΟΚ, όπως τροποποιείται από την παρούσα οδηγία.Άρθρο 31. Τα κράτη μέλη θέτουν σε ισχύ τις νομικές, κανονιστικές και διοικητικές διατάξεις που απαιτούνται για τη συμμόρφωση με την παρούσα οδηγία το αργότερο μέχρι της 31 Δεκεμβρίου 1999. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευοή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των βασικών διατάξεων εθνικού δικαίου τις οποίες θεσπίζουν στον τομέα που καλύπτεται από την παρούσα οδηγία.Άρθρο 4Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 15 Δεκεμβρίου 1999.Για την ΕπιτροπήErkki LIIKANENΜέλος της Επιτροπής(1) ΕΕ L 42 της 23.2.1970, σ. 1.(2) ΕΕ L 11 της 16.1.1999, σ. 25.(3) ΕΕ L 375 της 31.12.1980, σ. 36.(4) ΕΕ L 329 της 30.12.1993, σ. 39.(5) ΕΕ L 350 της 28.12.1998, σ. 1.(6) Οικονομική Επιτροπή για την Ευρώπη, κανονισμός αριθ. 101 (Ε/ΕΚΕ324-Ε/ΕΚΕ/TRANS/505/Αναθ. 2/συμπλήρωμα 100), όπως τροποποιήθηκε.ΠΑΡΑΡΤΗΜΑΤΡΟΠΟΠΟΙΗΣΕΙΣ ΣΤΑ ΠΑΡΑΡΤΗΜΑΤΑ Ι ΚΑΙ ΙΙ ΤΗΣ ΟΔΗΓΙΑΣ 80/1268/ΕΟΚΤο παράρτημα Ι τροποποιείται ως εξής:1. Το σημείο 4.1 αντικαθίσταται από το ακόλουθο κείμενο: "4.1. Οι εκπομπές μετρούνται κατά τη διάρκεια κύκλου δοκιμών που εξομοιώνει την αστική, καθώς και την εκτός πόλεως μορφή οδήγησης, όπως περιγράφεται στο προσάρτημα 1 του παραρτήματος ΙΙΙ της οδηγίας 70/220/ΕΟΚ, όπως τροποποιήθηκε τελευταία."2. Το σημείο 4.4. αντικαθίσταται από το ακόλουθο κείμενο: "4.4. Καύσιμο δοκιμής4.4.1. Βενζινοκίνητα και πετρελαιοκίνητα οχήματαΠρέπει να χρησιμοποιούνται για δοκιμή τα κατάλληλα καύσιμα αναφοράς, όπως ορίζονται στο παράρτημα ΙΧ της οδηγίας 70/220/ΕΟΚ, όπως τροποποιήθηκε τελευταία.4.4.2. Οχήματα που χρησιμοποιούν ως καύσιμο το υγραέριο και το φυσικό αέριοΓια τα οχήματα που χρησιμοποιούν ως καύσιμο υγραέριο και φυσικό αέριο, επιλέγεται το καύσιμο της προτιμήσεως του κατασκευαστή για τη μέτρηση της καθαρής ισχύος σύμφωνα με το παράρτημα Ι της οδηγίας 80/1269/ΕΟΚ, όπως τροποποιήθηκε τελευταία. Το επιλεχθέν καύσιμο διευκρινίζεται στη γραπτή ανακοίνωση που προβλέπει το παράρτημα ΙΙ.4.4.3. Για τους σκοπούς του υπολογισμού που αναφέρεται στο σημείο 4.3, πρέπει να χρησιμοποιούνται τα ακόλουθα χαρακτηριστικά καυσίμου:α) πυκνότητα: μετράται στο καύσιμο δοκιμής σύμφωνα με το ISO 3675 ή ισοδύναμη μέθοδο· για βενζίνη και πετρέλαιο ντίζελ χρησιμοποιείται η μετρούμενη πυκνότητα σε θερμοκρασία 15 °C· για υγραέριο και φυσικό αέριο, χρησιμοποιείται η πυκνότητα αναφοράς ως εξής:0,538 kg/λίτρο για υγραέριο0,654 kg/m3 για φυσικό αέριο(1)·β) λόγος υδρογόνου-άνθρακα: χρησιμοποιούνται σταθερές τιμές, οι οποίες είναι οι εξής:1,85 για βενζίνη1,86 για πετρέλαιο ντίζελ2,525 για υγραέριο4,00 για φυσικό αέριο2,93 για το φυσικό αέριο (NMHC)"3. Το σημείο 5.1.4, δεύτερο εδάφιο, αντικαθίσταται από το ακόλουθο κείμενο: "Κατόπιν αιτήσεως του κατασκευαστή, οχήματα με κινητήρα θετικής ανάφλεξης μπορεί να προετοιμάζονται σύμφωνα με τη διαδικασία που περιγράφεται στο σημείο 5.2.1 του παραρτήματος VI της οδηγας 70/220/ΕΟΚ, όπως τροποποιήθηκε τελευταία. Οχήματα με κινητήρα ανάφλεξης με συμπίεση μπορούν να προετοιμάζονται σύμφωνα με τη διαδικασία που περιγράφεται στο σημείο 5.3 του παραρτήματος ΙΙΙ της ίδιας οδηγίας."4. Το σημείο 6.1 αντικαθίσταται από το ακόλουθο κείμενο: "6.1. Κύκλος δοκιμήςΟ κύκλος δοκιμής περιγράφεται στο προσάρτημα 1 του παραρτήματος ΙΙΙ της οδηγίας 70/220/ΕΟΚ, όπως τροποποιήθηκε τελευταία, περιλαμβανομένων τόσο του μέρους Ι (αστική οδήγηση) όσο και του μέρους ΙΙ (οδήγηση εκτός πόλεως). Όλες οι προδιαγραφές οδήγησης που περιλαμβάνονται στο προσάρτημα αυτό εφαρμόζονται για τη μέτρηση του CO2."5. Το σημείο 6.3.1 αντικαθίσταται από το ακόλουθο κείμενο: "6.3.1. Οι ρυθμίσεις φορτίου και αδρανείας του δυναμομέτρου καθορίζονται όπως προβλέπεται στο παράρτημα ΙΙΙ της οδηγίας 70/220/ΕΟΚ, όπως τροποποιήθηκε τελευταία."6. Τα σημεία 6.3.2 και 6.3.3 διαγράφονται.7. Το σημείο 6.4.1.3 τροποποιείται ως εξής: "...Ο παράγοντας διαλύσεως (DF) υπολογίζεται ως εξής:Για βενζίνη και πετρέλαιο ντίζελ:>ΑΝΑΦΟΡΑ ΣΕ ΓΡΑΦΙΚΟ>Για υγραέριο:>ΑΝΑΦΟΡΑ ΣΕ ΓΡΑΦΙΚΟ>Για φυσικό αέριο:>ΑΝΑΦΟΡΑ ΣΕ ΓΡΑΦΙΚΟ>όπου: ..."8. Το σημείο 7.2 αντικαθίσταται από το ακόλουθο κείμενο: "7.2. Η κατανάλωση καυσίμου (FC), εκπεφρασμένη σε λίτρα ανά 100 km (στην περίπτωση βενζίνης, υγραερίου ή πετρελαίου ντίζελ) ή σε m3 ανά 100 km, (στην περίπτωση φυσικού αερίου), υπολογίζεται μέσω των ακόλουθων τύπων:(2).α) για οχήματα με κινητήρα με επιβαλλόμενη ανάφλεξη που χρησιμοποιούν ως καύσιμο τη βενζίνη:>ΑΝΑΦΟΡΑ ΣΕ ΓΡΑΦΙΚΟ>β) για οχήματα με κινητήρα με επιβαλλόμενη ανάφλεξη που χρησιμοποιούν ως καύσιμο το υγραέριο:>ΑΝΑΦΟΡΑ ΣΕ ΓΡΑΦΙΚΟ>Εφόσον η σύνθεση του καυσίμου που χρησιμοποιείται για τη δοκιμή διαφέρει από τη σύνθεση η οποία λαμβάνεται υπόψη θεωρητικά για τον υπολογισμό της τυποποιημένης κατανάλωσης, κατόπιν αιτήσεων του κατασκευαστή μπορεί να εφαρμόζεται διορθωτικός παράγοντας cf ως εξής:>ΑΝΑΦΟΡΑ ΣΕ ΓΡΑΦΙΚΟ>Ο διορθωτικός παράγοντας cf ο οποίος μπορεί να εφαρμόζεται, καθορίζεται ως εξής:>ΑΝΑΦΟΡΑ ΣΕ ΓΡΑΦΙΚΟ>όπου:nactual= ο πραγματικός λόγος H/C του χρησιμοποιούμενου καυσίμου·γ) για οχήματα με κινητήρα με επιβαλλόμενη ανάφλεξη που χρησιμοποιούν ως καύσιμο το φυσικό αέριο:>ΑΝΑΦΟΡΑ ΣΕ ΓΡΑΦΙΚΟ>δ) για οχήματα με κινητήρα αναφλέξεως με συμπίεση:>ΑΝΑΦΟΡΑ ΣΕ ΓΡΑΦΙΚΟ>Στους τύπους αυτούς:FC= η κατανάλωση καυσίμου σε λίτρα ανά 100 km (στην περίπτωση βενζίνης, υγραερίου ή πετρελαίου ντίζελ) ή σε m3 ανά 100 km (στην περίπτωση φυσικού αερίου)THC= η μετρούμενη εκπομπή συνολικών υδρογονανθράκων σε g/kmCO= η μετρούμενη εκπομπή διοξειδίου του άνθρακα σε g/kmCO2= η μετρούμενη εκπομπή διοξειδίου του άνθρακα σε g/kmD= η πυκνότητα του καυσίμου δοκιμής στους 15 °C."9. Το σημείο 9.1.1.2.4 αντικαθίσταται από ακόλουθο κείμενο: "9.1.1.2.4. Τα καύσιμα αναφοράς που αναφέρονται στο παράρτημα ΙΧ και στο παράρτημα ΙΧα της οδηγίας 70/220/ΕΟΚ, όπως τροποποιήθηκε τελευταία, χρησιμοποιούνται για τις δοκιμές."Το παράρτημα ΙΙ τροποποιείται ως εξής:1. Το σημείο 1.7 του συμπληρώματος αντικαθίσταται από το ακόλουθο κείμενο: "&gt;PIC FILE= "L_1999334EL.004001.EPS"&gt;"2. Προστίθενται οι νέες υποσημειώσεις (4) και (5) στο τέλος του συμπληρώματος: "(4) Επαναλαμβάνεται για βενζίνη και αέριο καύσιμο στην περίπτωση οχήματος που μπορεί να λειτουργεί είτε με βενζίνη είτε με αέριο καύσιμο. Τα οχήματα που καταναλώνουν τόσο βενζίνη όσο και αέριο καύσιμο, αλλά στα οποία το σύστημα βενζίνης χρησιμοποιείται αποκλειστικά και μόνο σε έκτακτες περιπτώσεις ή για να τεθεί σε λειτουργία ο κινητήρας και εφόσον η μέγιστη χωρητικότητα του δοχείου βενζίνης δεν υπερβαίνει τα 15 λίτρα, θεωρούνται όσον αφορά στη δοκιμή ως οχήματα που χρησιμοποιούν αποκλειστικά και μόνο αέριο καύσιμο.(5) Για οχήματα που λειτουργούν με φυσικό αέριο, η μονάδα "1/100 km" αντικαθίσταται από τη μονάδα "m3/100 km"."(1) Πρόκειται για τη μέση τιμή των καυσίμων αναφοράς G20 και G23 σε 15 °C.(2) Επαναλαμβάνεται για βενζίνη και αέριο καύσιμο στην περίπτωση οχήματος το οποίο μπορεί να λειτουργεί είτε με βενζίνη είτε με αέριο καύσιμο. Τα οχήματα που χρησιμοποιούν ως καύσιμο τόσο βενζίνη όσο και αέριο καύσιμο, αλλά στα οποία το σύστημα βενζίνης χρησιμοποιείται αποκλειστικά και μόνο σε έκτακτες περιπτώσεις ή για να τεθεί σε λειτουργία ο κινητήρας, εφόσον η χωρητικότητα του δοχείου βενζίνης δεν υπερβαίνει τα 15 λίτρα, θεωρούνται, όσον αφορά στη δοκιμή, ως οχήματα που λειτουργούν αποκλειστικά με αέριο καύσιμο.